stanford-oval/wikipedia huggingface dataset:
Veritankkaus

Veritankkaus eli verensiirto on urheilun kestävyyslajeissa suorituskykyä parantava kielletty toimenpide, jossa siirretään joko säilöttyä omaa, toiselta henkilöä otettua tai keinoverta elimistöön. Punasolujen suuri määrä parantaa hapenkuljetusta, mistä on etua pitkäkestoista suoritusta vaativissa lajeissa. Veritankkaus on ollut kiellettyä vuodesta 1985 lähtien. Menetelmään sisältyviä terveysriskejä ovat allergiset reaktiot, hyytymähäiriöt ja äkkikuolema. Mikäli verensiirrossa on käytetty vierasta verta, se voidaan osoittaa verinäytteessä.
Oman veren käyttö voidaan selvittää veressä olevien vierasaineiden perustella, esimerkiksi veren säilytykseen käytetystä muovipussista liuenneista muovihiukkasista, joita etsitään virtsasta. Myös lasipullossa säilytettyyn vereen jää jälkiä. Menetelmä oli käytössä ensimmäisen kerran MM-hiihdoissa 2011. Kansainvälinen hiihtoliitto on tehnyt luettelon hiihtäjistä, joiden epäillään käyttävän menetelmää, ja testit kohdistetaan heihin.
Maastohiihdossa on otettu kilpailijoilla käyttöön hemoglobiinirajat. Miehillä raja on 170 ja naisilla 160. Mikäli rajat ylittyvät ennen kilpailun lähtöä otettavissa testeissä, asetetaan urheilija viiden päivän kilpailukieltoon. Yleisurheilussa hemoglobiinirajoja ei ainakaan vielä ole käytössä.
Hemoglobiinin määrää voidaan nostaa myös EPO- eli erytropoietiini-hormonilla, mutta nykyaikana dopingtestauksen kehittyessä EPO näkyy yhä selvemmin testeissä.  Kansainvälisen olympiakomitean lääketieteellisen johtajan Patrick Schamaschin mukaan tämän johdosta oman veren tankkauksen suosio on jälleen kasvanut.
Raymond Whittindale

| Mitalit> Maa:   Yhdistynyt kuningaskunta.Miesten rugby. Olympialaiset  | Mitalit> Maa:   Yhdistynyt kuningaskunta.Miesten rugby. Olympialaiset  | Mitalit> Maa:   Yhdistynyt kuningaskunta.Miesten rugby. Olympialaiset  | Maa:   Yhdistynyt kuningaskunta> Miesten rugby. |
| --- | --- | --- | --- |
|  Hopeaa | Pariisi 1900 | joukkuekilpailu |  |
Raymond Whittindale (1883 Kenilworth, Warwickshire – 9. huhtikuuta 1915 Cheltenham, Gloucestershire) oli brittiläinen rugbynpelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen Moseley Wanderers -joukkueeseen. Hän oli Claude Whittindalen veli.
Ranskan perustuslakia säätävä kansalliskokous

Perustuslakia säätävän kansalliskokouksen istunto 7. syyskuuta 1789.
Ranskan perustuslakia säätävä kansalliskokous (ransk. Assemblée nationale constituante) oli vallankumouksen alkuvaiheessa vuosina 1789–1791 toiminut Ranskan kansalliskokous.
Vaiheet

Kansalliskokous sai alkunsa toukokuussa 1789 Versailles’ssa kokoontuneesta säätyjen yleiskokouksesta, jonka kolmannen säädyn edustajat päättivät 17. kesäkuuta äänin 490–90 julistautua koko kansakuntaa edustavaksi kansalliskokoukseksi (assemblée nationale). Pääosa pappissäädyn edustajista ja eräitä aatelissäädyn edustajia liittyi siihen seuraavina päivinä. Kokouksen edustajat vannoivat 20. kesäkuuta niin sanotun pallohuoneen valan, jonka mukaan he eivät hajaantuisi ennen kuin olisivat laatineet Ranskalle perustuslain. Jouduttuaan vastentahtoisesti hyväksymään tapahtuneen kuningas Ludvig XVI määräsi 27. kesäkuuta loputkin pappissäädyn ja aatelissäädyn edustajat liittymään kansalliskokoukseen. Kokous otti 9. heinäkuuta 1789 virallisesti nimekseen ”perustuslakia säätävä kansalliskokous” ja julisti olevansa kansan edustajana kuninkaan yläpuolella.
Kansalliskokous toimi Versailles’ssa 9. lokakuuta 1789 saakka, jolloin se päätti siirtyä kuninkaan mukana pääkaupunkiin Pariisiin. Tilapäisenä istuntopaikkana Pariisissa käytettiin kuukauden ajan arkkipiispan virkataloa, mutta 9. marraskuuta 1789 alkaen istunnot pidettiin Tuileries’n palatsin pihapiiriin kuuluneessa niin sanotussa Maneesin salissa (Salle du Manège).
Perustuslakia säätävän kansalliskokouksen tärkeimpiä saavutuksia olivat vanhojen feodaalisten etuoikeuksien ja instituutioiden lakkauttaminen, josta päätettiin 4.–5. elokuuta 1789 ”vallankumouksen helluntaiyönä” tunnetussa istunnossa, vapauden ja tasa-arvon ihanteille perustunut, 26. elokuuta 1789 annettu ihmis- ja kansalaisoikeuksien julistus, katolisen kirkon maaomaisuuden kansallistaminen marraskuussa 1789 ja pappien muuttaminen valtion virkamiehiksi papiston siviilihallintolailla heinäkuussa 1790, Ranskan jakaminen 83:een departementtiin helmikuussa 1790, periytyvien aatelisarvojen lakkauttaminen kesäkuussa 1790, ja viimein 13. syyskuuta 1791 vahvistettu uusi perustuslaki. Perustuslakia säätävä kansalliskokous piti viimeisen istuntonsa 30. syyskuuta 1791. Perustuslain astuttua voimaan se hajaantui ja sen seuraajaksi valittiin Ranskan lakiasäätävä kansalliskokous, joka aloitti toimintansa 1. lokakuuta 1791.
Puolueet

Perustuslakia säätävään kansalliskokoukseen kuului 648 edustajaa. Selkeitä puolueita ei ollut, mutta vähitellen erilaisia ryhmiä hahmottui. Vanhoillisin ryhmä olivat ”aristokraatit” (mm. kardinaali Maury), jotka kannattivat itsevaltiuden palauttamista sekä aatelin ja kirkon vanhojen etuoikeuksien säilyttämistä. He olivat päätöksenteossa oppositiossa, mutta nauttivat hovin tukea. Perustuslain säätämistä ja uudistuksia kannattaneet ”patriootit” jakautuivat kolmeen siipeen. ”Monarkisteiksi” kutsuttu patrioottien maltillisin siipi (mm. Mounier, Clermont-Tonnerre, Lally-Tollendal) kannatti englantilaistyyppistä perustuslaillista monarkiaa, jossa kuninkaalla olisi ollut vahvat valtaoikeudet. Patrioottien pääjoukko eli ”perustuslailliset” kannattivat rohkeampia muutoksia ja kuninkaalle suppeampia valtaoikeuksia. Tämän ryhmän edustajat olivat pääosin porvaristoa, mutta sitä johtivat aatelismiehet Mirabeau ja La Fayette. Tämä ryhmä perusti Pariisin jakobiiniklubin. Kansalliskokouksen pienimmän ja radikaaleimman ryhmän muodostivat äänioikeuden laajentamista vaatineet ”demokraatit” (mm. Robespierre).
Muita vaikutusvaltaisia hahmoja olivat kansalliskokouksen ensimmäinen puhemies, tähtitieteilijä Jean Sylvain Bailly, kansalliskokousajatuksen isänä pidetty apotti Emmanuel Joseph Sieyès sekä ”triumviraattina” tunnettu puhujakolmikko Antoine Barnave, Alexandre de Lameth ja Adrien Duport.
Aivan perustuslakia säätävän kansalliskokouksen loppuvaiheessa syksyllä 1791 sen enemmistönä olleet perustuslaillisen monarkian kannattajat alkoivat kutsua itseään feuillanteiksi.
Aiheesta muualla

Kuvia tai muita tiedostoja aiheesta Ranskan perustuslakia säätävä kansalliskokous Wikimedia Commonsissa
Raymond Wargelin

Raymond Wargelin puolisoineen Oulun Tuomiokapitulissa Suomen-vierailun yhteydessä 31.7.1961.
Raymond Waldemar Wargelin (25. kesäkuuta 1911 Michigan, Yhdysvallat – 23. joulukuuta 2003 Minneapolis Minnesota, Yhdysvallat) oli amerikansuomalainen pappi. Hän oli Suomi-opiston opettaja 1936–1955 ja Suomi-synodin pappi ja viimeinen esimies 1955–1963, sen jälkeen kirkkojen yhdistyttyä hän oli Lutheran Church in American 9. piirin aluejohtaja. Hänelle myönnettiin Helsingin yliopiston teologian kunniatohtorin arvo 1963.
Hänen isänsä oli Suomi-synodin aiempi esimies John Wargelin.
Veikko Lehtovaara

| Veikko Lehtovaara> Henkilötiedot |
| --- | --- |
Syntynyt: 14. syyskuuta 1941 Helsinki
Kuollut: 19. lokakuuta 2013 (72 vuotta) Turku
Kansalaisuus:   Suomi
Taiteilija
Ala:  Taidegraafikko
Aiheesta muualla
Kotisivut
Veikko Oiva Lehtovaara (14. syyskuuta 1941 Helsinki – 19. lokakuuta 2013 Turku) oli suomalainen taidegraafikko.
Lehtovaara opiskeli Turun piirustuskoulussa vuoteen 1963 asti ja Aukusti Tuhkan taidegrafiikan kurssilla 1963–1964. Myöhemmin hän oli Hayterin ateljeessa (Atelier 17, Stanley W. Hayter) Pariisissa 1964 ja osallistui Art Goes on – Digital Art -kurssille Turun ammattikorkeakoulussa 1998–1999. Hänen vanhempansa olivat laitosmies Oiva Lehtovaara ja kirjanpitäjä Orvokki Lehtovaara (o.s. Virtanen). Hänen puolisonsa oli KM Riitta Lehtovaara (o.s. Lehtinen). Heillä on yksi lapsi Arttu (s. 1976).
Rogers International Commodity Index

Roger International Commodity Index (RICI) on Jim Rogersin vuonna 1998 kehittämä hyödykeindeksi, joka kuvaa 35 hyödykkeen futuuriarvoja maailmanmarkkinoilla.
Indeksi on painotettu siten, että hieman yli 40 prosenttia indeksin laskenta-alkioiden arvosta koostuu erityyppisten raaka- ja polttoöljyjen hinnasta.
Aiheesta muualla

Rogers Raw Materials (Arkistoitu – Internet Archive)
Ride the Sky

| Ride the Sky |
| --- | --- |

Tiedot
Toiminnassa:  2006–2008
Tyylilaji:  progressiivinen metalli power metal
Kotipaikka:   Saksa  Ruotsi
Laulukieli:  englanti
Jäsenet:  Uli Kusch, rummut   Bjørn Jansson, laulu   Benny Jansson, kitara   Mathias Garnås, basso   Kaspar Dahlqvist, koskettimet  
Levy-yhtiö:  Nuclear Blast, 2007–  
Aiheesta muualla
Kotisivut
Ride the Sky oli saksalais-ruotsalainen power metal-vaikutteista progressiivista metallia soittava yhtye. Sen perusti Helloweenin, Gamma Rayn ja Masterplanin entinen rumpali Uli Kusch vuonna 2006 tavattuaan yhtyeen tulevan laulajan Bjørn Janssonin. Kusch ja Jansson alkoivat yhdessä kirjoittaa kappalemateriaalia ja saatuaan projektiin muut soittajat mukaan yhtye äänitti debyyttiabuminsa New Protectionin. Keväällä 2008 yhtye ilmoitti lopettavansa toimintansa.
Julkaisut

New Protection (2007)
Aiheesta muualla

Yhtyeen virallinen sivusto
Yhtyeen MySpace-sivusto
Veikko Lavonen

Veikko Tapani Lavonen (s. 1. helmikuuta 1945 Keuruu) on suomalainen aktiiviuransa lopettanut kreikkalais-roomalaisen tyylin painija.
68–74 kilogramman painoluokissa kilpaillut ”Veka” Lavonen paini Münchenin kesäolympialaisissa 1972 kaksi ottelua ja putosi toisen kierroksen jälkeen. Maailmanmestaruuskilpailuissa hän sijoittui kuudenneksi Katowicessa 1974 ja EM-kilpailuissa viidenneksi Katowicessa 1972. Pohjoismaiden-mestaruuskilpailuissa Lavonen saavutti kultaa vuonna 1975 sekä hopeaa vuosina 1968, 1974 ja 1976. Junioreissa hän saavutti PM-kilpailuista hopeaa vuonna 1965 ja pronssia vuonna 1966.
Verisuudelma (kirja)

| Verisuudelma> Blood Kiss |
| --- | --- |

Alkuperäisteos
Kirjailija:  J. R. Ward
Kieli:  Englanti
Genre:  fantasia romantiikka
Kustantaja:  Penguin Lcc Us (USA)
Julkaistu:  1. joulukuuta 2015
Ulkoasu:  sidottu
Sivumäärä:  397
Suomennos
Suomentaja:  Timo Utterström
Kustantaja:  Basam Books
Julkaistu:  15. maaliskuuta 2016
Ulkoasu:  sidottu
Sivumäärä:  460
Sarja: Mustan tikarin perilliset
Löydä lisää kirjojaKirjallisuuden teemasivulta
Verisuudelma (engl. Blood kiss) on ensimmäinen Mustan tikarin perilliset -kirjasarjan osa, jonka on kirjoittanut J. R. Ward (eli Jessica Bird). Kirjasarja on Mustan tikarin veljeskunta -kirjasarjan sisarsarja. Kirja julkaistiin englanniksi vuonna 2016, ja se ilmestyi suomeksi samana vuonna. Kirja kertoo kuninkaan neuvonantajan Abalonen tyttärestä Paradisesta.
Juoni

Paradise haluaa osallistua isästään huolimatta veljeskunnan harjoitusleirille, jossa hänestä koulutetaan soturi, joka on valmis taistelemaan rodun vihollisia lessereitä vastaan. Alkutaipale koulutuskeskuksessa ei kuitenkaan suju ongelmitta. Lisäksi kiinnostusta herättää Paradisen luokkatoveri Craeg, jota Paradisen isä ei koskaan hyväksyisi.
Rogers Centre

| Rogers Centre |
| --- | --- |

Rakennuksen tiedot
Sijainti:  Toronto, Kanada
Koordinaatit:  43°38′29″N, 79°23′21″W
Rakennustyöt aloitettu:  3. lokakuuta 1986
Avattu:  3. kesäkuuta 1989
Omistaja:  Rogers Communications
Kenttä:  FieldTurf
Kustannukset:  570 000 000 C$
Arkkitehti:  Rod Robbie
Aiemmat nimet:  SkyDome
Käyttäjät
 Toronto Blue Jays Toronto Argonauts 
Katsojakapasiteetti
 28 708 koripallo 52 230 amerikkalainen jalkapallo 55 009 konsertit 
Lisää rakennusartikkeleitaArkkitehtuurin teemasivulla
Rogers Centre on monikäyttöinen stadion Torontossa.
Stadion avattiin vuonna 1989 ja siinä oli maailman ensimmäinen avattava katto. Vuonna 2005 areena nimettiin nykyiselle nimelleen.
Aiheesta muualla

Kuvia tai muita tiedostoja aiheesta Rogers Centre Wikimedia Commonsissa
Virallinen kotisivu (Arkistoitu – Internet Archive) (englanniksi)
Robert Pearce

| Mitalit> Maa:   Yhdysvallat.Miesten vapaapaini. Olympialaiset  | Mitalit> Maa:   Yhdysvallat.Miesten vapaapaini. Olympialaiset  | Mitalit> Maa:   Yhdysvallat.Miesten vapaapaini. Olympialaiset  | Maa:   Yhdysvallat> Miesten vapaapaini. |
| --- | --- | --- | --- |
|  Kultaa | Los Angeles 1932 | 56 kg |  |
Robert Edward Pearce (29. helmikuuta 1908 Wyaconda – 15. maaliskuuta 1996) oli yhdysvaltalainen vapaapainija ja olympiavoittaja.
Pearce voitti NCAA:n mestaruuden vuonna 1931 ja oli loppukilpailussa myös 1932. Hän voitti vuonna 1932 Los Angelesin olympialaisissa kultaa alle 56-kiloisten sarjasta. Pearce opiskeli Oklahoman osavaltionyliopistossa, jonka opiskelijana hän voitti kaksi AAU:n mestaruutta.
Rogers Place

| Rogers Place |
| --- | --- |

Rakennuksen tiedot
Sijainti:   Edmonton, Alberta
Koordinaatit:  53°32′49″N, 113°29′52″W
Rakennustyöt aloitettu:  3. maaliskuuta 2014
Avattu:  8. syyskuuta 2016
Omistaja:  Edmontonin kaupunki
Hoitaja:  Oilers Entertainment Group
Kenttä:  Jää
Kustannukset:  480 miljoonaa CAD
Arkkitehti:  360 architecture DIALOG Manica Architecture Arndt Tkalcic Bengert
Projektipäällikkö:  ICON Venue Group
Pääurakoitsijat:  PCL Construction
Käyttäjät
 Edmonton Oilers (NHL) (2015- Edmonton Oil Kings (WHL) (2016- 
Katsojakapasiteetti
 Jääkiekko: 18,347 Koripallo: 19,500 Konsertti: 20,734 
Lisää rakennusartikkeleitaArkkitehtuurin teemasivulla
Rogers Place on NHL-joukkue Edmonton Oilersin ja WHL-joukkue Edmonton Oil Kingsin kotiareena. Hallin rakennustyöt alkoivat maaliskuussa 2014 ja halli saatiin valmiiksi 8. syyskuuta 2016. Se sijaitsee Edmontonin kaupungin keskustassa ja sitä käytetään myös konsertteihin ja koripallo-otteluihin.
Aiheesta muualla

Kuvia tai muita tiedostoja aiheesta Rogers Place Wikimedia Commonsissa
Ricky Hickman

| Ricky Hickman |
| --- | --- |

Henkilötiedot
Koko nimi:  Richard "Ricky" Hickman
Syntynyt: 1. syyskuuta 1985 (ikä 39) Winston-Salem, Pohjois-Carolina, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä / Heittävä takamies
Pituus:  189 cm
Paino:  88 kg
Nyk. joukkue:   Maccabi Tel Aviv BC
Sarja:  Ligat ha'Al Euroliiga
Pelaajaura
Yliopistojoukkueet
2003–2007:   Pohjois-Carolinan yliopisto
Seurajoukkueet
2007–2008 2008–2009 2009–2010 2010–2011 2011–2012 2012–:   CS Otopeni  Gießen 46ers  Namika Lahti  Junior Casale  VL Pesaro  Maccabi Tel Aviv BC
Maajoukkueet
:   Georgia
Aiheesta muualla
FIBA
Richard "Ricky" Hickman (s. 1. syyskuuta 1985 Winston-Salem) on yhdysvaltalainen koripalloilija, joka edustaa Maccabi Tel Avivia.
Ura

Hickman pelasi yliopistokoripalloa Pohjois-Carolinan yliopistossa, josta hän siirtyi ammattilaiseksi kaudeksi 2007–2008 CS Otopeniin. Yhden kauden jälkeen hän siirtyi Bundesliiga-seura Giesseniin, jossa hän teki 7,0 pistettä ottelua kohden. Kauden 2009–2010 Hickaman pelasi Namika Lahdessa, jossa hän voitti sarjan korikuninkuuden 23,9 pisteen ottelukohtaisella keskiarvolla. Tämän jälkeen hän siirtyi LegADuessa pelanneeseen Junior Casaleen, josta hän siirtyi kauden jälkeen pääsarjaseura VL Pesaroon. Kesällä 2012 Hickman teki kaksivuotisen sopimuksen Euroliigassa pelanneen Maccabi Tel Avivin kanssa.
Aiheesta muualla

Serie A:n pelaajaprofiili (Arkistoitu – Internet Archive) (italiaksi)
Vielleicht geschieht ein Wunder

|  Vielleicht geschieht ein Wunder> Kappaleen tiedot |
| --- | --- |
Esittäjä(t):  Carmela Corren
Säveltäjä(t):  Erwin Halletz
Sanoittaja(t):  Peter Wehle
Euroviisutiedot
Vuosi:  1963
Maa:  Itävalta
Kieli:  saksa, englanti
Sijoitus:  7.
Pisteet:  16
Sanat:  sanoitus
Muuta:  Kapellimestarina Erwin Halletz
Vielleicht geschieht ein Wunder on Carmela Corren esittämä kappale, joka edusti Itävaltaa vuoden 1963 Eurovision laulukilpailussa Ison-Britannian Lontoossa.
Kappale sijoittui Euroviisuissa seitsemänneksi 16 pisteellä.
Raymond V. Damadian

Raymond Vahan Damadian (16. maaliskuuta 1936 – 3. elokuuta 2022) oli yhdysvaltalainen fyysikko, lääkäri ja ensimmäisen magneettikuvauslaitteen keksijä. Damadian tutkimukset natriumin ja kaliumin toiminnasta elävissä soluissa johtivat ensimmäisiin havaittuihin ydinmagneettisen resonanssin ilmiöihin, joista myöhemmin kehittyi maailman ensimmäinen magneettikuvauslaite. Magneettikuvauslaitteen avulla hän suoritti ensimmäisen ihmisen kokonaiskuvauksen syöpätutkimuksia varten vuonna 1977. Damadian myös kehitti yhteistyössä sydämentahdistimen keksijän, Wilson Greatbachin kanssa magneettikuvauksen kestävän sydämentahdistimen. [lähde? ]
Hänelle myönnettiin useita palkintoja. Damadian sai myös oman tähden National Inventors Hall of Fameen vuonna 1989.
Robert Patrick Maginnis

Robert Patrick Maginnis (22. joulukuuta 1933 Philadelphia, Pennsylvania – 14. syyskuuta 2022 Darby, Pennsylvania) oli yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan John Joseph Krol 13. toukokuuta 1961. Hänet nimitettiin Philadelphian vihkipiispaksi ja Simininan titulaaripiispaksi 24. tammikuuta 1996. Piispaksi vihkiminen seurasi 11. maaliskuuta. Pääkonsekraattorina toimi Anthony Joseph Bevilacqua, jota avustivat Francis Bible Schulte ja Edward Peter Cullen.
Maginnis jäi eläkkeelle 8. kesäkuuta 2010.
Robert Pence

| Robert Pence |
| --- | --- |

Yhdysvaltain 34. Suomen-suurlähettiläs
 22. maaliskuuta 2018 – 14. tammikuuta 2021  
Presidentti:  Donald Trump
Edeltäjä:  Charles C. Adams Jr.
Seuraaja:  Doug Hickey
Henkilötiedot
Syntynyt: 1945 (ikä 78–79)
Tiedot
Puolue:  republikaanit
Robert Frank Pence (s. 1945) on Yhdysvaltain 34. Suomen-suurlähettiläs. Presidentti Donald Trump nimitti hänet tehtävään 14. marraskuuta 2017, ja senaatti vahvisti nimityksen 22. maaliskuuta 2018. Hän seurasi tehtävässään Charles C. Adams Junioria.
Politiikaltaan Pence kertoo olevansa ”keskivertorepublikaania liberaalimpi”, ja hän kannattaa esimerkiksi samaa sukupuolta olevien avioliittoja. Pence on suorittanut yliopistotutkinnon oikeustieteessä ja historiassa, ja valmistelee väitöskirjaa kirjailija Dantesta.
Robert Pence ei ole sukua Yhdysvaltain varapresidentti Mike Pencelle. Hän on ennen suurlähettiläsvalintaansa rahoittanut republikaanista puoluetta sadoilla tuhansilla dollareilla.
Pence on kotoisin Virginiasta ja on muun muassa rakennusalan yrityksen Pence Groupin perustaja ja hallituksen puheenjohtaja. Hän on istunut World Affairs Council -ajatushautomon, American University -yliopiston ja Kennedy Center -kulttuurikeskuksen hallituksissa.
Pence jätti tehtävänsä 14. tammikuuta 2021.
Ronja Pahaoja

Ronja Pahaoja (aikaisemmin Oja, s. 31. heinäkuuta 1992) on suomalainen saavutettavuusasiantuntija ja entinen yleisurheilija ja vammaisurheilija. Pahaoja edusti Suomea Rio de Janeiron paralympialaisissa 2016. Pahaoja voitti vuoden 2018 EM-kisoissa pituushypyssä pronssia tuloksella 426 ja kultaa 100 metrin juoksussa ajalla 13,68. Hänen ennätyksensä 100 metrin juoksussa on 13,26 ja pituushypyssä 451 cm.  Pahaoja edustaa Helsingin Kisa-Veikkoja. Pahaoja osallistui vuonna 2018 Linnan juhliin.
Ronja Pahaoja on näkövammainen. Hän opiskelee tietojenkäsittelytiedettä Helsingin yliopistossa ja on työskennellyt tietotekniikka- ja saavutettavuusprojekteissa.
Aiheesta muualla

Ronja Pahaojan blogi
Robert Peliza

| Robert Peliza |
| --- | --- |

Gibraltarin pääministeri
 6. syyskuuta 1969 – 25. kesäkuuta 1972  
Edeltäjä:  Joshua Hassan
Seuraaja:  Joshua Hassan
Henkilötiedot
Syntynyt: 16. marraskuuta 1920 Gibraltar
Kuollut: 12. joulukuuta 2011 (91 vuotta) Gibraltar
Puoliso:  Irma Peliza
Tiedot
Puolue:  Integration with Britain Party
Robert John "Bob" Peliza (16. marraskuuta 1920 – 12. joulukuuta 2011) oli gibraltarilainen poliitikko. Hän toimi Joshua Hassanin seuraajana (ja edeltäjänä) toisena Gibraltarin pääministerinä vuosina 1969–1972. Hän johti perustamaansa Integration with Britain -puoluetta. Vuosina 1992–1996 hän oli Gibraltarin parlamentin (House of Assembly) puhemiehenä.
Peliza syntyi Gibraltarilla 1920. Nuoruudessaan hän työskenteli toimittajaharjoittelijana Gibraltar Chroniclessa. Toisessa maailmansodassa Peliza oli vapaaehtoisena Gibraltarin puolustusvoimissa. Hän liittyi vakituisena puolustusvoimiin sodan jälkeen ja oli palkattuna vielä, kun puolustusvoimista tehtiin Gibraltarin kuninkaallinen rykmentti.
Siviilissä Peliza toimi sotilasuransa jälkeen ensin Acmodan johdossa. Sen jälkeen hän palasi politiikkaan ja liittyi Integration With Britain Movement -liikkeeseen, joka järjestäytyi myöhemmin puolueeksi, jonka johtoon Peliza nousi. Peliza oli tärkeässä asemassa vuoden 1969 uuden perustuslain muodostamisessa. Hänestä tuli uuden perustuslain ensimmäinen pääministeri 1969. Peliza johti hallitusta kolmen vuoden ajan, mutta sisäinen jännitys pakotti järjestämään ennenaikaiset vaalit 1972. Peliza hävisi ne ja joutui oppositioon.
Peliza jatkoi parlamentissa 1972–1984. Tuona aikana hän kampanjoi muun muassa sen puolesta, että gibraltarilaiset saisivat täyden Britannian kansalaisuuden. Pelizan ja kumppaneiden kampanjan ansiosta brittihallitus suostui vastahakoisesti pyyntöihin. Peliza valittiin parlamenttiin uudestaan 1992–1996, jolloin hän toimi sen puhemiehenä.
Eläkkeelle jäätyään Peliza aateloitiin. Hän kuoli vuonna 2011 pitkällisen sairauden jälkeen. Hänellä oli vaimonsa Irman kanssa seitsemän lasta, joista yksi kuoli aiemmin samana vuonna.
Ricky Nelson
Kirjallisuutta

Nyman, Jake: ”Rick Nelson”, Rocktieto. Osa 3 N–Z, s. 10–12.  (Soundi-kirja 16)  Pirkkala:  Fanzine Oy, 1982.  ISBN 951-99372-4-2.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (Arkistoitu – Internet Archive)
Ricky Nelson Internet Movie Databasessa. (englanniksi)
Rideaun kanava

Rideaun kanavaa
Rideaun kanava on kanava, joka yhdistää Ottawan kaupungin Ottawa-jokeen ja edelleen Kingstoniin Ontariojärven rannalla. Kanava avattiin 1832 ja se käyttää edelleen monia alkuperäisiä rakennelmiaan. Kanavajärjestelmässä käytetään hyväkseen jokia ja järviä. Se on Pohjois-Amerikan vanhin yhtämittaisesti toiminnassa ollut kanavajärjestelmä ja se listattiin vuonna 2007 Unescon maailmanperintöluetteloon.